CELEX: 62016CN0156
Language: sl
Date: 2016-03-17 00:00:00
Title: Zadeva C-156/16: Predlog za sprejetje predhodne odločbe, ki ga je vložilo Finanzgericht München (Nemčija) 17. marca 2016 – Tigers GmbH/Hauptzollamt Landshut

13.6.2016   
            
            
               SL
            
            
               Uradni list Evropske unije
            
            
               C 211/29
            
         
      Predlog za sprejetje predhodne odločbe, ki ga je vložilo Finanzgericht München (Nemčija) 17. marca 2016 – Tigers GmbH/Hauptzollamt Landshut
      (Zadeva C-156/16)
      (2016/C 211/37)
      Jezik postopka: nemščina
      
         Predložitveno sodišče
      
      Finanzgericht München
      
         Stranki v postopku v glavni stvari
      
      
         Tožeča stranka: Tigers GmbH
      
         Tožena stranka: Hauptzollamt Landshut
      
         Vprašanji za predhodno odločanje
      
      
                  I.
               
               
                  Ali člen 1(3) Izvedbene uredbe Sveta (EU) št. 412/2013 (1) z dne 13. maja 2013 o uvedbi dokončne protidampinške dajatve in o dokončnem pobiranju začasne dajatve, uvedene na uvoz keramične namizne in kuhinjske posode s poreklom iz Ljudske republike Kitajske (UL L 131, str. 1, v nadaljevanju: Uredba št. 412/2013) dopušča, da se za prvo določitev dokončne protidampiške dajatve naknadno predloži veljaven trgovinski račun, če so izpolnjeni vsi ostali pogoji za uporabo individualne stopnje protidampinške dajatve, določene za posamezno družbo?
               
            
                  II.
               
               
                  Če je odgovor na prvo vprašanje nikalen:
                  Ali člen 78 Uredbe Sveta (EGS) št. 2913/92 (2) z dne 12. oktobra 1992 o carinskem zakoniku Skupnosti (UL, posebna izdaja v slovenščini, poglavje 2, zvezek 4, str. 307), v različici, kot je bila spremenjena z Uredbo (ES) št. 2700/2000 (3) Evropskega parlamenta in Sveta z dne 16. novembra 2000 nasprotuje temu, da carinski organ v okviru postopka pregleda zavrne vračilo protidampinške dajatve z utemeljitvijo, da je deklarant veljaven trgovinski račun predložil šele po sprejetju carinske deklaracije?
               
            
         (1)  UL L 131, str. 1.
      
         (2)  UL, posebna izdaja v slovenščini, poglavje 2, zvezek 4, str. 307.
      
         (3)  Uredba (ES) št. 2700/2000 Evropskega parlamenta in Sveta z dne 16. novembra 2000 o spremembi uredbe Sveta (EGS) št. 2913/92 o carinskem zakoniku Skupnosti (UL, posebna izdaja v slovenščini, poglavje 2, zvezek 10, str. 239),